Deleøkonomiens klimapotentiale

I de senere år er der i Danmark og internationalt blevet etableret en række såkaldte deleøkonomiske virksomheder og foreninger. Blandt flere fortrin fremhæver fortalere, at deleøkonomien kan lede til en bedre og mere effektiv udnyttelse af ressourcer med besparelser af materialeforbrug til gavn for miljø og klima. I denne rapport analyserer CONCITO, hvorvidt deleøkonomiske initiativer såsom delebiler, samkørsel, deling af tøj og deling af værktøj har potentiale til at bidrage til en reduktion af den drivhusgasudledning, der er forbundet med danskernes forbrug.

Den overordnede konklusion er, at deleøkonomiske initiativer ikke per definition er en fordel for klimaet, men at nogle initiativer kan få betydelige positive effekter, hvis anvendelsen kommer op i skala, og de kan være med til at drive en transformativ proces mod mere bæredygtige forbrugsmønstre.

Kilde: conito